LIETUVOS RESPUBLIKOS



SUSISIEKIMO MINISTRO

Į S A K Y M A S

**DĖL LIETUVOS RESPUBLIKOS SUSISIEKIMO MINISTRO   
2001 m. VASARIO 23 d. ĮSAKYMO Nr. 61 „DĖL SUSITARIMO DĖL GREITAI GENDANČIŲ MAISTO PRODUKTŲ TARPTAUTINIO GABENIMO IR TOKIAM GABENIMUI NAUDOJAMŲ SPECIALIŲ TRANSPORTO PRIEMONIŲ (ATP) ĮGYVENDINIMO IR LIETUVOS RESPUBLIKOS SUSISIEKIMO MINISTRO   
1998 m. GRUODŽIO 24 d. ĮSAKYMO Nr. 497 „DĖL KROVINIŲ TARPTAUTINIŲ VEŽIMŲ KELIŲ TRANSPORTU TAISYKLIŲ PAKEITIMO“ PAKEITIMO**

2011 m. liepos 27 d. Nr. 3-447

Vilnius

Pakeičiu Lietuvos Respublikos susisiekimo ministro 2001 m. vasario 23 d. įsakymą Nr. 61 „Dėl Susitarimo dėl greitai gendančių maisto produktų tarptautinio gabenimo ir tokiam gabenimui naudojamų specialių transporto priemonių (ATP) įgyvendinimo ir Lietuvos Respublikos susisiekimo ministro 1998 m. gruodžio 24 d. įsakymo Nr. 497 „Dėl Krovinių tarptautinių vežimų kelių transportu taisyklių pakeitimo“ (Žin., 2001, Nr. [19-626](https://www.e-tar.lt/portal/lt/legalAct/TAR.364BA5ECA51D)):

1. Išdėstau preambulę taip:

„Siekdamas įgyvendinti Susitarimą dėl greitai gendančių maisto produktų tarptautinio gabenimo ir tokiam gabenimui naudojamų specialių transporto priemonių (ATP) (Žin., 2000, Nr. [68-2047](https://www.e-tar.lt/portal/lt/legalAct/TAR.E999F7061A85)):“.

2. Išdėstau 1 punktą taip:

„1.Pavedu Valstybinei kelių transporto inspekcijai prie Susisiekimo ministerijos:

1.1. vykdyti Susitarimo dėl greitai gendančių maisto produktų tarptautinio gabenimo ir tokiam gabenimui naudojamų specialių transporto priemonių (ATP) kompetentingos kelių transporto srities įstaigos funkcijas;

1.2. nustatyti reikalavimus bandymo stotims ir tikrinimo įmonėms bei jų ekspertams ir suteikti jiems teisę tikrinti ir bandyti specialias transporto priemones pagal Susitarimo dėl greitai gendančių maisto produktų tarptautinio gabenimo ir tokiam gabenimui naudojamų specialių transporto priemonių (ATP) reikalavimus;

1.3. kontroliuoti bandymo stočių ir tikrinimo įmonių veiklą, susijusią su specialių transporto priemonių tikrinimu ir bandymais;

1.4. vadovaujantis Susitarimu dėl greitai gendančių maisto produktų tarptautinio gabenimo ir tokiam gabenimui naudojamų specialių transporto priemonių (ATP) išduoti kelių transporto priemonių, naudojamų greitai gendančių maisto produktų tarptautiniam gabenimui keliais, sertifikatus;

1.5. nustatyti Izoliuotų transporto priemonių, transporto priemonių-šaldytuvų, mechaninių transporto priemonių-refrižeratorių ir apšildomų transporto priemonių, naudojamų greitai gendančių maisto produktų tarptautiniam gabenimui sausumos keliais, sertifikato privalomąją formą;

1.6. tvirtinti Izoliuotų transporto priemonių, transporto priemonių-šaldytuvų, mechaninių transporto priemonių-refrižeratorių ir apšildomų transporto priemonių, naudojamų greitai gendančių maisto produktų tarptautiniam gabenimui sausumos keliais, sertifikato išdavimo, pratęsimo ir atnaujinimo tvarkos aprašą;

1.7. tvarkyti greitai gendančių maisto produktų gabenimui naudojamų kelių transporto priemonių išduotų sertifikatų apskaitą;

1.8. dalyvauti Jungtinių Tautų Europos ekonominės komisijos darbo grupės Specialių transporto priemonių, naudojamų greitai gendančių maisto produktų gabenimui WP.11, darbe.“

Aplinkos ministras,

pavaduojantis susisiekimo ministrą Gediminas Kazlauskas